Document ID: 32008D0138

KOMISIJOS SPRENDIMAS
2007 m. gruodžio 19 d.
dėl valstybės pagalbos kompensacijoms pagal dekretą dėl mėšlo (C 12/1999)
(pranešta dokumentu Nr. C(2007) 6777)
(Tekstas autentiškas tik prancūzų ir olandų kalbomis)
(2008/138/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį, ypač į jos 88 straipsnio 2 dalį,
paraginusi suinteresuotąsias šalis pateikti pastabas pagal pirmiau nurodytą(-as) nuostatą(-as) (1),
kadangi:
I. PROCEDŪRA
(1)
Vadovaudamosi EB sutarties 88 straipsnio 3 dalimi 1998 m. liepos 3 d. raštu Belgijos valdžios institucijos pranešė apie minėtą pagalbą.
(2)
1999 m. kovo 26 d. raštu Nr. SG-Greffe (1999) D/2211 Komisija pradėjo oficialų tyrimą pagal EB sutarties 88 straipsnio 2 dalį. 1999 m. balandžio 28 d. raštu Belgija pateikė pastabas.
(3)
Komisija gavo suinteresuotųjų šalių pastabas. 1999 m. birželio 30 d. raštu ji tas pastabas perdavė Belgijai, kuriai buvo suteikta galimybė į jas atsakyti. Belgijos valdžios institucijos 1999 m. birželio 1 d., 2000 m. birželio 27 d. ir 2001 m. liepos 23 d. raštais Komisijai atsiuntė papildomos informacijos.
(4)
2007 m. kovo 12 d. raštu Belgija pranešė Komisijai, kad atšaukia priemonę, apie kurią buvo pranešusi. Šiame rašte Belgija patvirtino, kad pagalba nebuvo išmokėta.
II. IŠVADA
(5)
Iki dienos, kuomet gautas Belgijos prašymas atšaukti priemonę, Komisija nebuvo priėmusi jokio oficialaus sprendimo dėl atitinkamo pranešimo. Esant tokioms aplinkybėms ji patvirtina pranešimo atšaukimą, kaip apibrėžta 1999 m. kovo 22 d. Tarybos reglamento (EB) Nr. 659/1999, nustatančio išsamias EB sutarties 93 straipsnio taikymo taisykles (2).
(6)
Todėl vadovaujantis Reglamento (EB) Nr. 659/1999 8 straipsnio 2 dalimi oficialus tyrimas turėtų būti baigtas, kadangi jis nebereikalingas,
PRIĖMĖ ŠĮ SPRENDIMĄ:
1 straipsnis
Vadovaujantis Reglamento (EB) Nr. 659/1999 8 straipsnio 2 dalimi oficialus pagalbos kompensacijoms pagal dekretą dėl mėšlo tyrimas baigiamas.
2 straipsnis
Šis sprendimas skirtas Belgijai.
Priimta Briuselyje, 2007 m. gruodžio 19 d.

Labels: 18
19
4
6